《东山公书来问久无书舟中作书怅然有感》
明代·邵宝

不上山翁书，非懒亦非傲。知我者谓谁，而不能一报。

平生观物者，未得从吾好。世途渺江湖，执简靡所告。

章水东北流，秋日波浩浩。惟有匡庐峰，万变犹古貌。

吾将作新图，用为识者道。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。